Artista Theo Rose și iubitul ei, Anghel Damian, au fost invitați la podcast-ul "Fain & Simplu", unde au făcut dezvăluiri atât despre relația lor, dar și despre cariera muzicală a cunoscutei cântărețe.
Astfel, Theo Rose a mărturisit în premieră că nu mai este impresariată de Boier Bibescu, subliniind că se va ocupa personal de partea de management.
"Sunt pe cont propriu și investesc în cariera mea. Este normal să existe această evoluție. Este minunat când ai parte și de susținere și când începi să cunoști și partea de business. Mult timp am considerat că partea de business anulează procesul creativ.
Nu îmi plăcea să vorbesc de bani, să negociez, să îmi cer drepturile. Mi se părea că acest lucru mă dezumanizează. A fost greșit că am gândit așa
Nu este vorba de bani, ci doar drepturi. Este vorba despre ceea ce ceri, ce-ți revine ție. N-aș putea să învinuiesc pe cineva pentru că eu nu știam ce să cer. Sunt principala vinovată pentru chestia asta. Nu este nimeni dator să-mi dea dacă eu nu am cerut. Ok. Vedem ce se mai poate face de acum încolo, fără să aducem pe nimeni la sapă de lemn", a afirmat Theo Rose, conform Libertatea.ro.